
PËR PËRCAKTIMIN E PËRBËRJES SË KËSHILLIT KOMBËTAR TË TERRITORIT

Në mbështetje të nenit 100 të Kushtetutës dhe të shkronjës “a”, të pikës 6, të nenit 6, të ligjit nr. 107/2014, “Për planifikimin dhe zhvillimin e territorit”, të ndryshuar, me propozimin e ministrit të Zhvillimit Urban, Këshilli i Ministrave

VENDOSI:

1. Këshilli Kombëtar i Territorit, si autoritet kombëtar i planifikimit, kryesohet nga Kryeministri dhe ka në përbërje:
	- Ministrin e Zhvillimit Urban  
	zëvendëskryetar;

	- Ministrin e Punëve të Brendshme
	anëtar;

	- Ministrin e Transportit dhe Infrastrukturës
	anëtar;

	- Ministrin e Zhvillimit Ekonomik, Turizmit, Tregtisë dhe Sipërmarrjes  
	anëtar;

	- Ministrin e Drejtësisë                                                                             
	anëtar;

	- Ministrin e Kulturës                                                                     
	anëtar;

	- Ministrin e Energjisë dhe Industrisë                                                      
	anëtar;

	- Ministrin e Bujqësisë, Zhvillimit Rural dhe Administrimit 	të Ujërave 
	anëtar;

	- Ministrin e Mjedisit                                                                               
	anëtar;

	- Zëvendësministrin e Zhvillimit Urban                                                  
	anëtar;

	- Drejtorin e Përgjithshëm të Agjencisë së Zhvillimit të Territorit       
	

sekretar.


2. Anëtarët e Këshillit Kombëtar të Territorit, për çdo pjesëmarrje në mbledhje, shpërblehen me 20 000 (njëzet mijë) lekë.
3. Shpërblimi i anëtarëve të Këshillit Kombëtar të Territorit të përballohet nga buxhetet e miratuara për çdo institucion përkatës që ata përfaqësojnë.
4. Agjencia e Zhvillimit të Territorit (AZHT), brenda 15 (pesëmbëdhjetë) ditëve kalendarike nga dita e zhvillimit të mbledhjes, zbardh vendimet e KKT-së, të cilat ua dërgon për nënshkrim Kryeministrit, në cilësinë e kryetarit të Këshillit, dhe ministrit të Zhvillimit Urban.
5. Vendimi nr. 877, datë 3.10.2013, i Këshillit të Ministrave, “Për përbërjen e Këshillit Kombëtar të Territorit”, shfuqizohet.
6. Ngarkohen të gjitha institucionet, përfaqë-suesit e të cilave janë përcaktuar në pikën 1, për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

